./data/phi0914/phi0014/phi0914.phi0014.perseus-lat2.xml
Titus Livius (Livy)
CorneliusCossus , eximia pulchritudine corporis, animo ac uiribus par memorque       generis, quod amplissimum acceptum maius auctiusque reliquit posteris             is cum ad impetum Tolumni, quacumque se       intendisset, trepidantes Romanas uideret turmas insignemque eum regio habitu       uolitantem tota acie cognosset,  'hicine est' inquit, 'ruptor foederis       humani uiolatorque gentium iuris? iam ego hanc mactatam uictimam, si modo sancti       quicquam in terris esse di uolunt, legatorum manibus dabo'   calcaribus subditis infesta cuspide in unum fertur hostem;       quem cum ictum equo deiecisset, confestim et ipse hasta innixus se in pedes       excepit   adsurgentem ibi regem umbone       resupinat, repetitumque saepius cuspide ad terram adfixit  tum exsangui detracta       spolia caputque abscisum uictor spiculo gerens terrore caesi regis hostes       fundit  ita equitum quoque fusa acies, quae una fecerat anceps certamen             dictator legionibus fugatis instat et ad       castra compulsos caedit  Fidenatium plurimi locorum notitia effugere in montes        Cossus Tiberim cum equitatu transuectus ex agro Ueientano ingentem detulit       praedam ad urbem   inter proelium et ad castra       Romana pugnatum est aduersus partem copiarum ab Tolumnio, ut ante dictum est, ad       castra missam   Fabius Uibulanus corona primum       uallum defendit; intentos deinde hostes in uallum, egressus dextra principali       cum triariis, repente inuadit  quo pauore iniecto caedes minor, quia pauciores       erant, fuga non minus trepida quam in acie fuit